SA trio skitter by die Grammy-toekenningsWouter Kellerman, Zakes Bantwini en Nomcebo Zikode het met die toekenning vir die beste wêreldoptrede by vanjaar se Grammy-toekennings weggestap. (Foto: Fredereic J. Brown/AFP) Die Suid-Afrikaanse musiektrio, Wouter Kellerman, Zakes Bantwini en Nomcebo Zikode het met die toekenning vir die beste wêreldoptrede by vanjaar se Grammy-toekennings weggestap. Dié toekenning is vir hul samewerkingsliedjie, “Bayethe”. We won the Grammy for the Best Global Music Performance for our song ‘Bayethe’ Thank so much to everybody for all the support – this is for the whole of South Africa! Awesomeness @ZakesBantwiniSA @Nomcebozikode #africatotheworld #grammy #grammy2023 pic.twitter.com/qK31QPBHCl — Wouter Kellerman (@wouterkellerman) February 5, 2023 “Dankie! Hierdie is ’n pragtige oomblik op die pad om Suid-Afrikaanse musiek en kultuur met die wêreld te deel,” het die fluitspeler, Kellerman, gedurende hul ontvangstoespraak gesê. “Dankie Nomcebo, dankie Zakes vir jul ongelooflike kreatiwiteit.” Took me 17 years to find my path, I have no words to express the emotions and grace that have come over me. This moment is owed to my late Mother & Father. I’m grateful Unkulu’ Nkulu uNumber 1!!!!???????????????????????? #roadtothegrammys pic.twitter.com/FLhi2OmzTT — Zakes Bantwini (@ZakesBantwiniSA) February 5, 2023 Dit is Kellerman se vierde Grammy-benoeming en die tweede keer wat hy die gesogte toekenning ontvang. Vir Zakes en Nomcebo is dit ’n eerste. Nomcebo sing die internasionale treffer “Jerusalema” en Zakes is ŉ sanger en musiekvervaardiger. “Bayethe” is ŉ Zoeloelied en oorlogskreet oor betekenis in moeilike tye. “Tye soos waardeur die mensdom tans worstel,” skryf Kellerman op sy webblad oor dié lied. Dit dra ŉ universele boodskap dat “ons bymekaar moet kom, sterk moet staan en ons laste ligter moet maak. Die liedjie is ŉ oproep tot vrede en geluk.” Die groep is kort op DJ Black Coffee se hakke nadat hy die Grammy-toekenning in die kategorie vir beste elektroniese dansliedjie tydens die 2023-Grammy-toekennings ingepalm het. Die 65ste jaarlikse Grammy-toekenningsgeleentheid is in Los Angeles gehou en is deur die Suid-Afrikaanse komediant, Trevor Noah, aangebied. Luister hier na die liedjie: